cyanic-selkie/wikianc huggingface dataset:
ฟันเฟืองหัวใจ กลไกเวลา
ไลท์โนเวล Clockwork Planet ฟันเฟืองหัวใจ กลไกเวลา ผลงานการแต่งเรื่องของ Kamiya Yuu กับ Himana Tsubaki วาดภาพประกอบโดย Shino ตีพิมพ์ภายใต้ชื่อ Kodansha Ranobe Bunko ของ Kodansha เขียนตั้งแต่ปี 2013 ถึงปัจจุบันยังไม่จบ วางจำหน่ายเล่ม 4 ในเดือนธันวาคม 2015 ยังไม่จบ
ทีวีอนิเมะ Clockwork Planet ผลิตโดยบริษัท Xebec ฉายทางโทรทัศน์ในประเทศญี่ปุ่นเดือนเมษายน ถึง มิถุนายน 2560 จำนวน 12 ตอนจบ
เรื่องย่อ
โลกที่ตายไปแล้วแต่ถูกช่างนาฬิกาที่เรียกตนว่า Y สร้างขึ้นมาใหม่จากด้วยกลไกของเฟือง เวลาผ่านไปนับพันปี นาโอโตะ เด็กหนุ่มที่ต้องมาพบ สาวออโตเมตา ริวซึ ที่ปรากฏตัวขึ้นที่บ้านของเขา ในโลกที่ไม่มีการเปลี่ยนแปลงมาช้านานจนการพบกันของทั้งสอง ทำให้ฟันเฟืองกลไกแห่งชะตากรรมเริ่มหมุนอีกครั้ง
ราฟาเอล เอร์เรรา
ราฟาเอล เอร์เรรา (Rafael Herrera) นักมวยสากลชาวเม็กซิโก เกิดเมื่อ 7 มกราคม พ.ศ. 2488 ที่เมืองยาลิสโก ประเทศเม็กซิโก สถิติการชก 61 ครั้ง ชนะ 48 เสมอ 4 แพ้ 9
ประวัติ
เอร์เรราเริ่มชกมวยสากลอาชีพเมื่อ พ.ศ. 2506 และได้ครองแชมป์โลกรุ่นแบนตั้มเวท WBC และ WBA ชนะน็อก รูเบน โอลิบาเรส ยก 8 เมื่อ พ.ศ. 2515 และเสียแชมป์ไปในการชกป้องกันตำแหน่งครั้งแรกกับเอนริกิว ปินเดอร์ ต่อมาปินเดอร์ได้สละแชมป์ของ WBC เพราะปฏิเสธที่จะชกป้องกันตำแหน่งแชมป์โลก กับโรโดลโฟ มาร์ติเนซ เอร์เรราได้ชิงแชมป์โลกที่ว่างกับมาร์ติเนซ และเป็นฝ่ายชนะน็อก ได้ครองแชมป์โลกอีกสมัย เขาป้องกันตำแหน่งได้สองครั้ง รวมทั้งชนะเวนิส บ.ข.ส. อดีตแชมป์โลกรุ่นฟลายเวทชาวไทยที่ข้ามรุ่นขึ้นมาชิงด้วย ก่อนจะเสียแชมป์ให้มาร์ติเนซใน พ.ศ. 2517 การชกครั้งนี้เกิดข้อโต้แย้งตามมา เพราะเอร์เรราลุกขึ้นมาได้เมื่อกรรมการผู้ห้ามบนเวทีนับถึง 7 และบอกกรรมการว่าพร้อมจะสู้ต่อ แต่กรรมการกลับหันไปชูมือให้มาร์ติเนซเป็นฝ่ายชนะทีเคโอ​ไป
โทเร่ เกมพิระมิดปริศนา
โทเร่ เกมพิระมิดปริศนา (宝探しアドベンチャー 謎解きバトルTORE! โรมาจิ: Takarasagashi Adobenjā Nazotoko Tore!) เป็นรายการเกมโชว์ตอบคำถามของประเทศญี่ปุ่น ออกอากาศในช่องนิปปอนทีวี เมื่อปี พ.ศ.2554 ถึงปี พ.ศ.2556 และในประเทศไทย ได้ซื้อลิขสิทธิ์ในรายการนี้ ออกอากาศทางโมเดิร์นไนน์ทีวี เมื่อปี พ.ศ.2557
รูปแบบด่าน
* บางรูปแบบด่าน ไม่ได้อยู่ในฉบับในประเทศไทย แต่บางรูปแบบด่านมีแค่ในฉบับญี่ปุ่นเท่านั้น
ประเทศลีชเทินชไตน์ในโอลิมปิกเยาวชนฤดูร้อน 2014
ประเทศลีชเทินชไตน์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติลีชเทินชไตน์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศลีชเทินชไตน์ไม่ได้รับเหรียญรางวัล
ว่ายน้ำ
ผลการแข่งขันดังนี้ :
พรรคประชาชาติ (พ.ศ. 2534)
พรรคประชาชาติ พรรคการเมืองของไทยในอดีตที่จดทะเบียนก่อตั้งพรรคเมื่อวันที่ 12 มิถุนายน พ.ศ. 2534 เป็นลำดับที่ 27/2534 มีนาย เผดิม สิริเวชชะพันธ์ และนาย มกรินทร์ เนื้อนวล เป็นหัวหน้าพรรคและเลขาธิการพรรค
ต่อมาในการเลือกตั้งเมื่อวันอาทิตย์ที่ 22 มีนาคม พ.ศ. 2535 พรรคประชาชาติได้ส่งผู้สมัครลงรับเลือกตั้งทั้งสิ้น 91 คนซึ่งไม่ถึงขั้นต่ำของจำนวนผู้สมัครลงรับเลือกตั้งคือ 120 คนทำให้ศาลฎีกาได้มีคำสั่ง ที่ 3671/2535 ลงวันที่ 17 พฤศจิกายน พ.ศ. 2535 ยุบเลิกพรรคประชาชาติพร้อมกับพรรคการเมืองอีก 5 พรรค
กีฬากอล์ฟในโอลิมปิกฤดูร้อน
กีฬากอล์ฟ (Golf) ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งในโอลิมปิกฤดูร้อน 2016 หลังจากที่เคยจัดแข่งขันในปี ค.ศ.1900 และ ค.ศ.1904 แล้วยกเลิกไป โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552 โดยเปิดโอกาสให้นักกอล์ฟอาชีพเข้าแข่งขันได้
ชีส์โซไฮ
ชีโซไฮ (She's So High) เป็นซิงเกิลแรกของ เบลอ ออกจำหน่าย ในปี พ.ศ. 2533  ขึ้นชาร์ตซิงเกิลแห่งสหราชอาณาจักรอันดับสูงสุดที่ 48  และ อยู่ในผลงานอัลบั้มแรกของวง ในอัลบั้มชุด Leisure ในปี พ.ศ. 2534 และ อัลบั้มชุด Blur: The Best of
รายชื่อประเทศเรียงตามการบริโภคเบียร์ต่อหัว
ด้านล่างนี้เป็น รายชื่อประเทศเรียงตามการบริโภคเบียร์ต่อหัว
อุปนัย
อุปนัย อาจหมายถึง:
พระยานิพัทธ์กุลพงศ์ (ชิน บุนนาค)
ด้านการศึกษาเข้าศึกษาที่โรงเรียนวัดพิชยญาติการาม และโรงเรียนพระตำหนักสวนกุหลาบและโรงเรียนเทพศิรินทร์ เป็นนักเรียนทุนเล่าเรียนหลวงคนที่ 2 ของโรงเรียนต่อจากนายพุ่ม สาคร เมื่อปี พ.ศ. 2439 สอบได้ทุนรัฐบาลไปศึกษาต่อที่ประเทศอังกฤษ เข้าเรียนที่ราชวิทยาลัยแห่งลอนดอน (King's College London) มหาวิทยาลัยลอนดอน สำเร็จวิชาวิศวกรรมโยธา ในปี พ.ศ. 2447 หลังจากศึกษาจบเข้ารับราชการในตำแหน่งนายช่าง กรมคลอง กระทรวงเกษตราธิการอยู่ 5 ปี ย้ายไปเป็นนายช่างรถไฟ หลวงสายใต้ กรมรถไฟ กระทรวงโยธาธิการ หลังจากนั้นได้เป็นคณบดีคนแรกของคณะยันตรศึกษาหรือคณะวิศวกรรมศาสตร์ กรมมหาวิทยาลัย กระทรวงธรรมการ  เมื่อปี พ.ศ. 2460 และได้เป็นหัวหน้าแผนก 4 กรมยุทธโยธาทหารเรือ และผู้บังคับการ กองช่างนวกรรม กรมยุทธโยธาทหารเรือ กระทรวงทหารเรือ ต่อมาได้รับเป็น ตำแหน่งอธิการหอ “วังวินเซอร์” จุฬาลงกรณ์มหาวิทยาลัย พระยานิพัทธ์กุลพงศ์ (ชิน บุนนาค) ตั้งแต่ปี พ.ศ. 2465 จนได้ออกรับพระราชทานบำนาญ เมื่อ พ.ศ. 2469
พระยานิพัทธ์กุลพงศ์ ได้รับเครื่องราชอิสริยาภรณ์ ตริตาภรณ์ช้างเผือก เหรียญดุษฎีมาลา และเข็มศิลปวิทยา
หลังจากออกจากราชการแล้ว ได้ไปทำไร่ที่ตำบลบางพระ อำเภอศรีราชา จังหวัดชลบุรี ถึงอนิจกรรม เมื่อ พ.ศ. 2487 สิริอายุ 60 ปี
อาสนวิหารนักบุญเฮดวิก
อาสนวิหารนักบุญเฮดวิก (St.-Hedwigs-Kathedrale) เป็นอาสนวิหารคาทอลิกตั้งอยู่บนจัตุรัสบาเบลพลัทซ์ ในมิตเตอ เบอร์ลิน สร้างขึ้นอุทิศแด่นักบุญเฮดวิกแห่งซีเลเซีย ระหว่างปี 1747 ถึง 1887 โดยดำริของเฟรเดอริกมหาราช ตามแปลนออกแบบโดยเยออร์จ เวนเซลเลาส์ ฟอน คโนเบลสดอฟฟ์ ด้วยสถาปัตยกรรมบาโรก ก่อนจะได้รับความเสียหายจากการทิ้งระเบิดของสัมพันธมิตรในเบอร์ลินในสงครามโลกครั้งที่สอง และได้รับการก่อสร้างใหม่ในระหว่างปี 1952 ถึง 1963 ด้วยรูปแบบมอเดิร์นยุคหลังสงคราม
หลังเกิดพอกรอมที่คริสทัลนัชท์เมื่อ 9–10 พฤศจิกายน 1938 เบิร์นฮาร์ด ลิชเทนบวร์ก ผู้เป็นคันนอนแห่งคาฮีดรอลแชปเตอร์ของอาสนวิหารนักบุญเฮดวิกตั้งแต่ปี 1931 ได้ประกอบพิธีสวดภาวนาแด่พี่น้องชาวยิวสู่สาธารณะ ต่อมาลิชเทนบวร์กถูกพวกนาซีจับและเสียชีวิตระหว่างถูกนำตัวไปค่ายกักกันดาเชา
มัสยิดมูฮัมมาดัน
มัสยิดมูฮัมมาดัน (Masjid Muhammadan; முகமதுவின் மசூதி) เป็นมัสยิดในปาดัง, จังหวัดสุมาตราตะวันตก, ประเทศอินโดนีเซีย มันถูกสร้างในปีค.ศ. 1843 และเคยมีส่วนเกี่ยวข้องทางการค้ากับพ่อค้าจากคุชราต, อินเดีย. ตัวมัสยิดตั้งอยู่บนถนนบาตีปุฮ์ ในอำเภอปาดังใต้
โฮจิมินห์ (แก้ความกำกวม)
โฮจิมินห์ คือนักลัทธิคอมมิวนิสต์ชาวเวียดนาม
โฮจิมินห์ สามารถหมายถึง
บ้านป่องนัก
บ้านป่องนัก หรือ พิพิธภัณฑ์มณฑลทหารบกที่ 32 เป็นบ้านในค่ายสุรศักดิ์มนตรี ตั้งอยู่ในเขตตำบลพิชัย อำเภอเมืองลำปาง จังหวัดลำปาง สร้างขึ้นเมื่อปี พ.ศ. 2468 ควบคุมการก่อสร้างโดยพันโท พระมหาณรงค์เรืองเดช ผู้บังคับกองทัพที่ 1 กรมทหารราบที่ 17 ซึ่งใช้งบประมาณในการก่อสร้างไปกว่า 16,000 บาท เป็นบ้านที่มีหน้าต่างจำนวนมากถึง 469 บาน หน้าต่างในภาษาคำเมืองเรียกว่า "ป่อง" บ้านหลังนี้จึงถูกเรียกว่าบ้านป่องนัก บ้านป่องนักเคยใช้เป็นพลับพลาที่ประทับของพระบาทสมเด็จพระปกเกล้าเจ้าอยู่หัว รัชกาลที่ 7 เมื่อครั้งที่พระองค์เสด็จพระราชดำเนินมณฑลพายัพ ในเดือนมกราคม พ.ศ. 2469 และต่อมาเดือนมีนาคม พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินมาเยี่ยมราษฎรในภาคเหนือ ได้จัดให้เป็นพลับพลาที่ประทับอีกครั้ง ปัจจุบันอยู่ในความดูแลของมณฑลทหารบกที่ 32 ค่ายสุรศักดิ์มนตรี
บ้านป่องนัก เปิดให้เข้าชมทุกวัน
เสาแห่งชัยชนะ เบอร์ลิน
เสาแห่งชัยชนะ (Victory Column) หรือ ซีกเกอซ็อยเลอ (, จาก Sieg ‘ชัยชนะ’ + Säule ‘เสา’) เป็นอนุสรณ์ในเบอร์ลิน ประเทศเยอรมนี ผลงานออกแบบโดยไฮน์ริช สตาร์ค หลังปี 1864 เพื่อระลึกถึงชัยชนะของปรัสเซียในสงครามชเลสวิกที่สอง ประกอบพิธีวางศิลาฤกษ์อนุสรณ์เมื่อวันที่ 2 กันยายน 1873 แต่ในเวลานั้น ปรัสเซียสามารถเอาชนะออสเตรียและบรรดาพันธมิตรเยอรมันในสงครามออสเตรีย-ปรัสเซีย (1866) และ ฝรั่งเศสในสงครามฝรั่งเศส-ปรัสเซีย (1870–71) ทำให้อนุสรณ์นี้มีเป้าหมายเพิ่มเติมอีก ชัยชนะเพิ่มเติมในสงครามรวมชาติเยอรมนีได้นำไปสู่การเพิ่มเติมประติมากรรมทองสัมฤทธิ์ของเทพีวิกตอเรีย เทพีแห่งชัยชนะของโรมัน ขึ้นบนยอดของเสาจากแปลนเดิม ประติมากรรมนี้มีความสูง 8.3 m และออกแบบโดย ฟรีดริช ดราเกอ
เมื่อแรกสร้างเสร็จ เสาแห่งชัยชนะตั้งอยู่ในเคอนิกสพลัทซ์ (Königsplatz หรือปัจจุบันคือ พลัทซ์แดร์รีปูบลิก; Platz der Republik) ในปี 1938/1939 พวกนาซีได้ย้ายอนุสรณ์ออกมายังที่ตั้งปัจจุบัน กรอแบร์สเติร์น เพื่อเตรียมการก่อสร้างแผนแม่บทในการแปลงโฉมเบอร์ลินเป็นนครเวลเทาปท์สตัดท์ "แยร์มานิอา" และยังมีการปรับความสูงเพิ่มให้เสาอีก 6.5 เมตร ทำให้ความสูงของเสาเพิ่มเป็น 66.89 จนปัจจุบัน อนุสรณ์รอดพ้นจากสงครามโลกครั้งที่สองโดยไม่ได้รับความเสียหายมากนัก ที่ตั้งของเสาอยู่ตรงกลางวงเวียนถนน สำหรับคนเดินเท้าสามารถเข้าถึงได้ผ่านทางอุโมงค์คนเดิน ตามแปลนการออกแบบของอัลแบร์ท สเปร์ ภายในมีบันไดวนที่ไต่ขึ้นไปบนยอดได้ ปัจจุบันเสาแห่งชัยชนะเป็นสถานที่ท่องเที่ยวสำคัญของเบอร์ลิน นักท่องเที่ยวสามารถซื้อตั๋วเข้าชมบนยอดของเสาซึ่งมีทิวทัศน์ของนครเบอร์ลินที่สวยงาม
นิตยสารเบอร์ลินรายเดือนของกลุ่มผู้มีความหลากหลายทางเพศ Siegessäule ตั้งชื่อตามอนุสรณ์นี้ นิตยสารเริ่มต้นตีพิมพ์ในปี 1984 ในฐานะสื่อตีพิมพ์ของกลุ่มเกย์ เบอร์ลินพรายด์ (พาเรด CSD) มักมีเสานี้เป็นสถานที่เดินขบวนผ่านในฐานะสัญลักษณ์ของกลุ่มเช่นกัน
อับราฮัม มาสโลว์
ประวัติ
อับราฮัม มาสโลว์เกิดเมื่อวันที่ 1 เมษายน ค.ศ. 1908 ที่เมืองบรุกลิน นิวยอร์ก ประเทศสหรัฐอเมริกา บิดามารดาเป็นชาวยิวซึ่งอพยพมาจากรัสเซีย มาสโลว์เป็นพี่ชายคนโตในพี่น้องทั้งหมด 7 คน พ่อแม่ของเขามีความปรารถนาที่จะให้เขาได้รับการ ศึกษาอย่างดีที่สุดซึ่งมาสโลว์ก็ยอมรับในความปรารถนานี้ อย่างไรก็ตามการศึกษาเพื่อไปสู่เป้าหมายที่พ่อแม่ตั้งไว้ในระยะวัยเด็กและวัยรุ่นตอนต้นก็ สร้างความขมขื่นให้แก่เขามากเหมือนกัน ดังที่เขาได้เขียนเกี่ยวกับตัวเองได้ ว่า“ ด้วยความเป็นเด็กจึงไม่เป็นที่น่าสงสัยว่าทำไมฉันจึงไม่ป่วยเป็นโรคจิตฉัน เป็นเด็กชายยิวตัวเล็กๆอยู่ในกลุ่มเพื่อนที่ไม่ใช่ชาวยิว ซึ่งมันเหมือนกับสภาพของเด็กนิโกรคนแรกที่เข้าไปอยู่โรงเรียนที่มีแต่เด็ก ผิวขาว ฉันรู้สึกโดดเดี่ยวและไม่มีความสุข ฉันใช้เวลาอยู่แต่ในห้องสมุดและห้อมล้อมด้วยหนังสือต่างๆ โดยปราศจากเพื่อน” จากประสบการณ์ดังกล่าวทำให้บางคนอาจคิดว่าความปรารถนาของ มาสโลว์ ที่จะช่วยเหลือเพื่อนมนุษย์ให้มีชีวิตความเป็นอยู่ดีขึ้นนั้นเริ่ม ต้นมาจากความปรารถนาที่จะให้ชีวิตความเป็นอยู่ของเขาดีขึ้นนั่นเอง มาสโลว์ได้ทุ่มเทเวลาอย่างมากให้กับการศึกษาจิตวิทยาเกี่ยวกับมนุษย์ แต่เขาก็ยังมีประสบการณ์งานด้านอื่นๆ เช่น ใช้เวลาในช่วงฤดูร้อนช่วยเหลือครอบครัวในการประกอบธุรกิจสร้างถังไม้ ซึ่งน้องชายของเขาก็ยังทำกิจการนี้อยู่ทุกวันนี้ มาสโลว์ เริ่มต้นการศึกษาใน ระดับปริญญาในวิชากฎหมายตามคำเสนอแนะของพ่อที่ City College of New Yorkแต่เมื่อเรียนไปเพียง 2 สัปดาห์เขาก็ตัดสินใจว่าเขาไม่สามารถเป็นนักกฎหมายได้ เขาจึงเปลี่ยนมาศึกษาที่มหาวิทยาลัยCornellและต่อมาก็มาเรียนที่ มหาวิทยาลัย Wisconsin ในสาขาจิตวิทยา เขาได้รับปริญญาตรีเมื่อค. ศ. 1930 ปริญญาโท ในปีค.ศ. 1931 และปริญญาเอกในปีค.ศ. 1934 ทางด้านชีวิตครอบครัว เขาได้แต่งงาน กับ Bertha Goodman ซึ่ง มาสโลว์ ยกย่องภรรยาว่ามีความสำคัญต่อชีวิตของเขามาก ดังที่เขากล่าวว่า“ ชีวิตยังไม่ได้เริ่มต้นสำหรับฉันจนกระทั่งเมื่อฉันแต่งงานและได้ย้ายเข้ามา อยู่ใน Wisconsin”
ฉิน กำเนิดแผ่นดินมังกร
ฉิน กำเนิดแผ่นดินมังกร (大秦帝國之裂變 The Qin Empire) หรือชื่อเดิมว่า จิ๋นซีฮ่องเต้ องค์จักรพรรดิผู้พิชิต เป็นละครโทรทัศน์ที่สร้างขึ้นในปี ค.ศ. 2016 นำแสดงโดย โฮ่ว หยง, จาง จื้อเฟ่ย, เกา หยวนหยวน, ตู้ อู้ลู่, ลหฺวี่ จ้ง, ซุน เฟ่ยหู, ซู หานซาน, โย่ว หยง ออกอากาศทางช่อง Jiangsu Television ในประเทศจีน และออกอากาศทางช่อง 9 ใน ประเทศไทย ละครเรื่องนี้มีภาคต่อคือ The Qin Empire II, The Qin Empire III
เนื้อเรื่องย่อ
ใน “ศึกเส้าเหลียง" แคว้นฉินพ่ายแพ้ในสงครามอย่างราบคาบพร้อมทั้งสูญเสียดินแดนบางส่วนให้แก่แคว้นเว่ย หยิง ซือซี่ ผู้นำแคว้นฉินต้องจบชีวิตลง โดยมี หยิง ชวีเหลียง ลูกชายคนรองขึ้นครองอำนาจต่อ และนี่เป็นจุดเริ่มต้นของการปฏิรูปบ้านเมืองอย่างพลิกฟ้าคว่ำแผ่นดิน การปฏิรูปดำเนินไปได้ยี่สิบกว่าปี หลังจากนั้น แคว้นฉินเต็มไปด้วยความมั่งคั่งและเข้มแข็งแก่ประเทศชาติและกองทัพ จนสามารถยึดคืนดินแดนที่เสียให้แก่แคว้นเว่ยกลับคืนมาได้ จนเป็นเลื่องลือไปทั่วทุกแคว้น และสามารถรวบรวมแคว้นทั้งเจ็ดเข้าเป็นหนึ่งเดียว และก่อตั้งเป็นราชวงศ์ฉิน ของ ฉินซีฮ่องเต้
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 4 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสระบุรี
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเฉลิมพระเกียรติ อำเภอเมืองสระบุรี (ยกเว้นตำบลหนองโน) และอำเภอแก่งคอย (เฉพาะตำบลห้วยแห้ง)
เขต 2
เขตเลือกตั้งที่ 2 ประกอบด้วยอำเภอมวกเหล็ก อำเภอวังม่วง และอำเภอแก่งคอย (ยกเว้นตำบลห้วยแห้ง)
เขต 3
เขตเลือกตั้งที่ 3 ประกอบด้วยอำเภอวิหารแดง อำเภอหนองแค อำเภอหนองแซง และอำเภอเมืองสระบุรี (เฉพาะตำบลหนองโน)
เขต 4
เขตเลือกตั้งที่ 4 ประกอบด้วยอำเภอเสาไห้ อำเภอพระพุทธบาท อำเภอหนองโดน อำเภอดอนพุด และอำเภอบ้านหมอ
พายุไต้ฝุ่นรามสูร (พ.ศ. 2557)
พายุไต้ฝุ่นรามสูร หรือที่ในประเทศฟิลิปปินส์เรียกว่า พายุไต้ฝุ่นเกลนดา (Glenda) เป็นพายุหมุนเขตร้อนหนึ่งในสามพายุซูเปอร์ไต้ฝุ่นระดับ 5 ที่มีการบันทึกไว้ในทะเลจีนใต้ และอีกลูก คือ พายุไต้ฝุ่นแพเมลาในปี พ.ศ. 2497 และพายุไต้ฝุ่นราอีในปี พ.ศ. 2564 พายุไต้ฝุ่นรามสูรส่งผลกระทบทำลายล้างทั่วประเทศฟิลิปปินส์ ตอนใต้ของประเทศจีน และประเทศเวียดนาม ในเดือนกรกฎาคม พ.ศ. 2557 หลังจากพายุโซนร้อนเหล่งเหล่ง และพายุโซนร้อนคาจิกิ เมื่อต้นปี พ.ศ. 2557 พายุไต้ฝุ่นรามสูรกลายเป็นพายุหมุนเขตร้อนลูกที่ 3 และพายุไต้ฝุ่นลูกแรกที่ส่งผลกระทบโดยตรงต่อประเทศฟิลิปปินส์ในปี พ.ศ. 2557 เป็นพายุดีเปรสชันเขตร้อนลูกที่ 12, พายุโซนร้อนลูกที่ 9 และพายุไต้ฝุ่นลูกที่ 3 ในฤดูพายุไต้ฝุ่นแปซิฟิก พ.ศ. 2557 ก่อตัวขึ้นจากหย่อมความกดอากาศต่ำในเขตร่องมรสุมใกล้กับเส้นศูนย์สูตรที่ลมค้าตะวันออกเฉียงเหนือ และตะวันออกเฉียงใต้พัดมารวมกัน และค่อย ๆ เคลื่อนตัวทางตะวันตกเฉียงเหนือ หลังจากผ่านประเทศไมโครนีเชียพายุเคลื่อนตัวหันไปทางทิศตะวันตก และเคลื่อนตัวอย่างรวดเร็วภายใต้อิทธิพลของละติจูดม้า พายุไต้ฝุ่นรามสูรเป็นภัยคุกคามที่สำคัญต่อเกาะลูซอนของประเทศฟิลิปปินส์ เนื่องจากคาดว่าจะถึงระดับความรุนแรงของระดับพายุไต้ฝุ่นก่อนที่จะเคลื่อนตัวขึ้นฝั่ง แม้ในขั้นต้นคาดการณ์ว่าพายุจะพัดขึ้นฝั่งในเขตลัมบักนางคากายันตามเส้นทางตะวันตก และต่อมาได้มีการคาดการณ์ว่าพายุจะพัดขึ้นฝั่งในเขตบีโคล จากนั้นผ่านเข้าทางจังหวัดบาตาอัน และจังหวัดซัมบาเลส ก่อนจะพัดผ่านเมโทรมะนิลา ตามลำดับ
ในการเตรียมพร้อมสำหรับพายุผู้ว่าการกวม เอ็ดดี้ บาซา คาลโว ประกาศเกาะนี้ในคำเตือนพายุหมุนเขตร้อนระดับสีเหลือง และต่อมาได้ยกระดับเป็นคำเตือนระดับสีแดง เมื่อวันที่ 11 กรกฎาคม ดาวเทียมของนาซาเปิดเผยว่าพายุดีเปรสชันเขตร้อนผ่านโดยตรงเหนือกวม บริการสภาพอากาศแห่งชาติระบุว่าลมเฉือนที่เพิ่มขึ้นอย่างไม่คาดคิดทำให้พายุยังไม่รุนแรงขึ้นอีกมากก่อนที่จะถึงกวม พายุดีเปรสชันเขตร้อนสร้างแผ่นดินถล่มบนกวม โดยมีลมอ่อนกว่าที่คาดการณ์ไว้มาก อย่างไรก็ตาม ภายใต้พายุ กวมได้รับปริมาณน้ำฝนมาก ทำให้วันนั้นฝนตกชุกที่สุดในรอบ 3 เดือน ในดินแดนของสหรัฐได้รับฝน 50 มิลลิเมตร (2 นิ้ว) เช่นเดียวกับประเทศฟิลิปปินส์ และประเทศไต้หวัน ก็คาดหวังผลกระทบจากพายุไต้ฝุ่นรามสูรด้วย คาดว่ามีฝนปานกลางถึงหนักเกือบทั่วประเทศ นักอุตุนิยมวิทยาจีนกำลังมุ่งความสนใจไปที่มณฑลไหหลำของประเทศจีน และประเทศเวียดนาม ผู้อยู่อาศัยในฮ่องกงได้รับคำเตือนถึงปริมาณน้ำฝน และดินถล่มที่ตามมา
ภายหลังการปิดท่าเรือทางทะเล มีรายงานว่าผู้โดยสารมากกว่า 100 คน ติดอยู่ที่ท่าเรือนานาชาติบาตังกัสพร้อมกับสินค้าอีก 39 ลำ ในขณะเดียวกัน ผู้โดยสารอย่างน้อย 841 คน ติดอยู่ที่ท่าเรือ 5 แห่ง ในเขตบีโคล ได้แก่ มัตนอก ทาบาโก บุหลัน คาตางัน และปิลาร์ เป็นต้น รวม 50 เที่ยวบิน ถูกยกเลิก และ 100,000 ครอบครัว ถูกอพยพเมื่อพายุไต้ฝุ่นรามสูรใกล้แผ่นดิน กรมอนามัยฟิลิปปินส์กล่าวว่าได้เตรียมโรงพยาบาลของรัฐทุกแห่งเพื่อช่วยเหลือกระบวนการช่วยเหลือบรรเทาทุกข์ เมืองในจังหวัดอัลไบได้ประกาศภาวะภัยพิบัติ ส่วนต่าง ๆ ของเขตเมืองหลวงแห่งชาติรายงานว่าไฟฟ้าดับระหว่างเกิดพายุไต้ฝุ่นรามสูร ประชาชนอย่างน้อย 6,000 คน ติดอยู่ที่ท่าเรือต่าง ๆ ทั่วประเทศเนื่องจากพายุ
ประวัติทางอุตุนิยมวิทยา
[[ไฟล์:Satellite imagery of Typhoon Rammasun 2014.gif|left|thumb|ภาพเคลื่อนไหวจากดาวเทียมของพายุไต้ฝุ่นรามสูร
]]
ประเทศฟิลิปปินส์
พายุไต้ฝุ่นรามสูรเป็นพายุไต้ฝุ่นลูกแรกที่ส่งผลกระทบประเทศฟิลิปปินส์ในรอบกว่า 8 เดือน โดยครั้งก่อน คือ พายุไต้ฝุ่นไห่เยี่ยนในเดือนพฤศจิกายน พ.ศ. 2556 การเตรียมการสำหรับพายุไต้ฝุ่นรามสูรเริ่มขึ้นในประเทศฟิลิปปินส์เมื่อวันที่ 14 กรกฎาคม หลังจากเกิดพายุบรรษัทส่งกำลังแห่งชาติฟิลิปปินส์กล่าวในแถลงการณ์ว่า "การเตรียมการรวมถึงการรับรองความน่าเชื่อถือของอุปกรณ์สื่อสารความพร้อมของวัสดุฮาร์ดแวร์ และเสบียงที่จำเป็นสำหรับการซ่อมแซมความเสียหายต่อสิ่งอำนวยความสะดวกตลอดจนการวางตำแหน่งของลูกเรือในพื้นที่ยุทธศาสตร์เพื่ออำนวยความสะดวกในการทำงานฟื้นฟูทันที" ในจังหวัดคาตันดัวเนสถูกยกเป็นสัญญาณเตือนภัยพายุหมุนเขตร้อนหมายเลข 3 ขณะที่สัญญาณเตือนภัยพายุหมุนเขตร้อนหมายเลข 2 ถูกยกขึ้น ได้แก่ จังหวัดคามารีเนสนอร์เต เกาะบูเรียส เกาะทิเกา จังหวัดมารินดูเก และทางตอนใต้ของจังหวัดเกซอน หลายเกาะทางตอนใต้ของเกาะลูซอน และวิซายัสตอนกลาง อยู่ภายใต้สัญญาณเตือนภัยพายุหมุนเขตร้อนหมายเลข 1 ประชาชนกว่า 12 ล้านคน ได้รับการร้องขอให้เตรียมรับมือพายุไต้ฝุ่นรามสูร มีรายงานว่าชั้นเรียนทุกระดับถูกระงับในอีกสองวันข้างหน้า
ฮ่องกง
หอดูดาวฮ่องกง (HKO) จัดงานแถลงข่าว คาดว่าพายุไต้ฝุ่นรามสูรจะเข้าสู่ช่วง 800 กิโลเมตร (500 ไมล์) จากฮ่องกงในคืนนั้น และออกสัญญาณเตือนภัยพายุหมุนเขตร้อนเมื่อเวลาประมาณ 22:00 น. (15:00 น. เวลาสากลเชิงพิกัด) หอสังเกตการณ์กล่าวว่าจะพิจารณาออกสัญญาณเตือนภัยพายุหมุนเขตร้อนหมายเลข 1 ในอีกไม่กี่ชั่วโมงข้างหน้า เมื่อพายุไต้ฝุ่นรามสูรเข้าสู่ช่วง 800 กิโลเมตร (500 ไมล์) จากฮ่องกง หอดูดาวออกสัญญาณความช่วยเหลือในเวลาฉุกเฉินหมายเลข 1 พายุไต้ฝุ่นรามสูรรวมตัวกันที่ประมาณ 790 กิโลเมตร (490 ไมล์) ทางตะวันออกเฉียงใต้ของฮ่องกง หอสังเกตการณ์ระบุว่าไม่น่าเป็นไปได้ที่สัญญาณเตือนภัยพายุหมุนเขตร้อนหมายเลข 3 จะออกในตอนเช้าของวันถัดไป แต่จะติดตามการเปลี่ยนแปลงของลมในฮ่องกงอย่างใกล้ชิด การเปลี่ยนแปลงในเส้นทาง และความรุนแรงของพายุไต้ฝุ่นรามสูร และจะพิจารณาออกสัญญาณเตือนภัยพายุหมุนเขตร้อนหมายเลข 3 ระหว่างวัน หอดูดาวระบุว่าจะพิจารณาส่งสัญญาณเตือนภัยพายุหมุนเขตร้อนหมายเลข 3 ในช่วงบ่ายของวันนั้น ลมในฮ่องกงเพิ่มขึ้นอย่างมาก หลายพื้นที่ได้รับผลกระทบจากลมแรงตอนเที่ยงแล้ว ลมแรงถูกบันทึกที่สถานีตรวจอากาศอัตโนมัติ 8 แห่ง ของหอสังเกตการณ์ 3 แห่ง และแรงลมถูกบันทึกบนที่สูง อย่างไรก็ตาม หอสังเกตการณ์ได้ประกาศว่าสัญญาณเตือนภัยพายุหมุนเขตร้อนหมายเลข 3 จะออกภายในไม่กี่ชั่วโมง หอดูดาวออกสัญญาณเตือนภัยพายุหมุนเขตร้อนหมายเลข 3 พายุไต้ฝุ่นรามสูรอยู่ห่างจากฮ่องกงไปทางใต้ประมาณ 590 กิโลเมตร (365 ไมล์)
หอดูดาวระบุว่าคืนนั้นมีโอกาสเล็กน้อยที่สัญญาณเตือนภัยพายุหมุนเขตร้อนจะสูงขึ้น แต่เตือนประชาชนว่าเมื่อพายุไต้ฝุ่นรามสูรเคลื่อนตัวไปทางตะวันตกเฉียงใต้ของฮ่องกงในเช้าวันรุ่งขึ้น ที่ราบสูง และชายฝั่งตะวันตกเฉียงใต้ของฮ่องกงจะพบลมแรงจากพายุในช่วงดึก ลมในฮ่องกงยังคงมีกำลังแรง โดยมีลมแรงพัดเป็นบริเวณกว้าง และลมพายุที่รุนแรงเป็นระยะ ๆ ต่อเนื่องเกิดขึ้นนอกชายฝั่ง และบนที่สูง ซึ่งบ่งชี้ว่าสัญญาณเตือนภัยพายุหมุนเขตร้อนหมายเลข 3 ไปถึงเป้าหมายแล้ว ตั้งแต่พระอาทิตย์ขึ้นจนถึงเย็น แถบฝนนอกของพายุไต้ฝุ่นรามสูรได้นำฝนตกหนัก และพายุฝนฟ้าคะนองรุนแรงมายังฮ่องกง โดยมีปริมาณน้ำฝน 20 มิลลิเมตร (0.78 นิ้ว) โดยทั่วไปบันทึกไว้ในหอดูดาว และกล่าวว่าพายุไต้ฝุ่นรามสูรจะอยู่ใกล้ฮ่องกงมากที่สุดในเช้าวันรุ่งขึ้น โดยจะเคลื่อนตัวไปทางตะวันตกเฉียงใต้ของฮ่องกงประมาณ 400 กิโลเมตร (250 ไมล์) เว้นแต่พายุจะใช้เส้นทางเหนือกว่า หรือแข็งแกร่งขึ้นอย่างมีนัยสำคัญ มิเช่นนั้นจะมีโอกาสน้อยที่จะส่งสัญญาณที่สูงขึ้นก่อนพระอาทิตย์ขึ้นในวันถัดไป หอดูดาวยังเตือนประชาชนอีกครั้งว่าลมในพื้นที่สูง และพื้นที่ทางตะวันตกเฉียงใต้ของฮ่องกงพายุจะพัดเป็นครั้งคราว
ในช่วงเช้าตรู่ของวันที่ 18 กรกฎาคม พายุไต้ฝุ่นรามสูรเคลื่อนไปทางเหนือเล็กน้อย แต่ก็ไม่ได้รักษาไว้จนกระทั่งพระอาทิตย์ขึ้น หอสังเกตการณ์กล่าวว่าเว้นแต่พายุไต้ฝุ่นรามสูรจะเคลื่อนไปทางเหนืออย่างมีนัยสำคัญจะมีโอกาสเพียงเล็กน้อยที่จะออกสัญญาณเตือนภัยพายุหมุนเขตร้อนหมายเลข 8 ในตอนเช้า เพียง 1 ชั่วโมง ต่อมาพายุไต้ฝุ่นรามสูรก็ทวีกำลังแรงขึ้นอย่างรวดเร็วจนเป็นพายุซูเปอร์ไต้ฝุ่น เนื่องจากพายุไต้ฝุ่นรามสูรกำลังเคลื่อนตัวไปทางตะวันตก ตะวันตกเฉียงเหนือภายในระยะ 400 กิโลเมตร (250 ไมล์) จากฮ่องกง หอดูดาวระบุว่ามีโอกาสเพียงเล็กน้อยที่จะส่งสัญญาณเตือนภัยพายุหมุนเขตร้อนหมายเลข 8 อย่างไรก็ตาม ผลกระทบจากสายฝนของพายุไต้ฝุ่นรามสูรในเวลานี้ ฮ่องกงมีลมแรง และฝนตกหนัก ลมแรงในหลายพื้นที่ของฮ่องกง ความเร็วลมเฉลี่ยสูงสุด 10 นาที ในเฉิ่งเจ้าเพิ่มขึ้นชั่วครู่เป็น 85 กิโลเมตรต่อชั่วโมง (50 ไมล์ต่อชั่วโมง) พายุยังคงเคลื่อนตัวเข้าใกล้ฮ่องกงตอนเที่ยง และเคลื่อนตัวไปทางตะวันตกเฉียงเหนืออีกครั้งโดยเข้าสู่ภายใน 400 กิโลเมตร (250 ไมล์) จากฮ่องกง หอดูดาวกล่าวว่าสัญญาณเตือนภัยพายุหมุนเขตร้อนหมายเลข 3 และเคลื่อนตัวไปทางตะวันตกเฉียงใต้ของฮ่องกงประมาณ 390 กิโลเมตร (240 ไมล์)
พายุไต้ฝุ่นรามสูรขึ้นฝั่งในเหวินชาง มณฑลไหหลำในตอนบ่าย และเริ่มเคลื่อนตัวออกจากฮ่องกง แต่สายฝนชั้นนอกทำให้ฮ่องกงอยู่ภายใต้อิทธิพลของลมตะวันออกเฉียงใต้ที่พัดแรงเกือบตลอดทั้งวัน
มาเก๊า
เมื่อวันที่ 16 กรกฎาคม สำนักอุตุนิยมวิทยา และธรณีฟิสิกส์มาเก๊า (SMG) ได้ออกคำเตือนพายุหมุนเขตร้อนเพื่อประชาชนให้ความสนใจกับข่าวล่าสุดจากสำนักอุตุนิยมวิทยาเกี่ยวกับพายุไต้ฝุ่นรามสูร และได้อัปเดตข้อมูล ระบุว่า พายุหมุนเขตร้อนหมายเลข 1 จะยกระดับขึ้นในตอนเย็น วันที่ 17 กรกฎาคม สำนักอุตุนิยมวิทยาประกาศว่าพายุหมุนเขตร้อนหมายเลข 1 จะถูกยกขึ้นที่มาเก๊า และได้ส่งสัญญาณพายุหมุนเขตร้อนหมายเลข 1 พายุไต้ฝุ่นรามสูรอยู่ห่างจากมาเก๊าไปทางตะวันออกเฉียงใต้ประมาณ 790 กิโลเมตร (490 ไมล์) นี่เป็นครั้งแรกที่มีการยกสัญญาณเตือนพายุหมุนเขตร้อนสำหรับมาเก๊าในปี พ.ศ. 2557 สำนักอุตุนิยมวิทยากล่าวว่าจะพิจารณาเปลี่ยนสัญญาณพายุหมุนเขตร้อนหมายเลข 3 ในตอนเย็น เมื่อเวลา 22:15 น. (15:15 น. เวลาสากลเชิงพิกัด) และระบุว่าจะพิจารณาเปลี่ยนเป็นพายุหมุนเขตร้อนหมายเลข 3 จากเที่ยงคืนของวันถัดไป วันที่ 18 กรกฎาคม สำนักอุตุนิยมวิทยาประกาศว่าพายุหมุนเขตร้อนหมายเลข 3 จะทำการอัปเดตข้อมูล และได้ส่งสัญญาณพายุหมุนเขตร้อนหมายเลข 3 พายุไต้ฝุ่นรามสูรรวมตัวกันประมาณ 440 กิโลเมตร (275 ไมล์) ทางตอนใต้ของมาเก๊า
สำนักอุตุนิยมวิทยากล่าวว่าพายุหมุนเขตร้อนหมายเลข 3 คาดว่าจะยังคงอยู่เป็นระยะเวลาหนึ่งของวันนั้น สัญญาณพายุหมุนเขตร้อนหมายเลข 3 จะยังคงอัปเดตข้อมูลในขณะนั้น พายุไต้ฝุ่นรามสูรรวมตัวประมาณ 350 กิโลเมตร (215 ไมล์) ทางตะวันตกเฉียงใต้ของมาเก๊า พายุเข้าใกล้มาเก๊ามากที่สุดเวลา 15:00 น. (08:00 น. เวลาสากลเชิงพิกัด) ผ่านทางตะวันตกเฉียงใต้ของมาเก๊าประมาณ 340 กิโลเมตร (210 ไมล์) สำนักอุตุนิยมวิทยากล่าวว่าจะพิจารณายกเลิกสัญญาณพายุหมุนเขตร้อนทั้งหมดในอีกไม่กี่ชั่วโมงข้างหน้า เมื่อพายุไต้ฝุ่นรามสูรอยู่ห่างจากมาเก๊าไปทางตะวันตกเฉียงใต้ราว 420 กิโลเมตร (260 ไมล์) วันที่ 19 กรกฎาคม สำนักอุตุนิยมวิทยาได้ยกเลิกสัญญาณพายุหมุนเขตร้อนออกทั้งหมดในขณะนั้น พายุไต้ฝุ่นรามสูรอยู่ห่างจากมาเก๊าไปทางตะวันตกเฉียงใต้ราว 450 กิโลเมตร (280 ไมล์) และค่อย ๆ เคลื่อนตัวผ่านมาเก๊า
ประเทศจีน
เมื่อวันที่ 15 กรกฎาคม หอดูดาวอุตุนิยมวิทยากลาง (CMA) ได้ออกสัญญาณเตือนพายุหมุนเขตร้อนสีน้ำเงิน และต่อมาได้ออกสัญญาณเตือนพายุหมุนเขตร้อนสีเหลือง สำนักอุตุนิยมวิทยาจีนเปิดตัวการตอบสนองฉุกเฉินสามระดับต่อภัยพิบัติทางอุตุนิยมวิทยาที่สำคัญ หอสังเกตการณ์อุตุนิยมวิทยากลางได้ออกสัญญาณเตือนพายุหมุนเขตร้อนสีส้ม วันที่ 16 กรกฎาคม ประธานคณะมนตรีรัฐกิจสาธารณรัฐประชาชนจีน หลี่ เค่อเฉียง ได้ออกคำสั่ง โดยชี้ให้เห็นว่าพายุไต้ฝุ่นรามสูรกำลังเข้าใกล้ชายฝั่งทางตอนใต้ของจีน และสถานการณ์ก็รุนแรง คณะกรรมการป้องกัน และบรรเทาสาธารณภัยแห่งชาติ กระทรวง และกิจการพลเรือน ได้เปิดการตอบสนองการเตือนภัยล่วงหน้าเพื่อบรรเทาสาธารณภัยฉุกเฉินในวันนี้ โดยสั่งการให้หน่วยงานกิจการพลเรือนในท้องถิ่นเตรียมการเพื่อบรรเทาทุกข์ในกรณีฉุกเฉินจากพายุไต้ฝุ่นรามสูรในเวลาที่เหมาะสม
ในวันเดียวกันนั้น คณะกรรมการป้องกันประเทศได้เปิดตัวการตอบสนองฉุกเฉิน 3 ระดับ สำหรับการควบคุมอุทกภัย และการควบคุมพายุหมุนเขตร้อน วันที่ 17 กรกฎาคม หอสังเกตการณ์อุตุนิยมวิทยากลางได้ออกสัญญาณเตือนพายุหมุนเขตร้อนสีแดง และสำนักอุตุนิยมวิทยาจีนได้ยกระดับเป็นการตอบสนองฉุกเฉิน 2 ระดับ ต่อภัยพิบัติทางอุตุนิยมวิทยาที่สำคัญในเวลาเดียวกัน หอดูดาวพยากรณ์มหาสมุทรแห่งชาติได้ยกระดับการเตือนคลื่นเป็นสีแดงในตอนเที่ยงของวันนี้ ซึ่งเป็นการเตือนคลื่นสีแดงพายุลูกแรกที่ออกโดยประเทศจีนในปีนี้ และต่อมาก็ได้ออกประกาศเตือนคลื่นพายุสีส้ม วันที่ 18 กรกฎาคม สำนักอุตุนิยมวิทยาจีนได้เปิดตัวการตอบสนองฉุกเฉินระดับแรกต่อภัยพิบัติทางอุตุนิยมวิทยาครั้งใหญ่ เพื่อจัดการกับพายุไต้ฝุ่นรามสูร ผู้อำนวยการ เจิ้ง กั๋วกวง ลงนามคำสั่งตอบสนองฉุกเฉิน ในวันเดียวกันนั้น สำนักงานป้องกันราชอาณาจักรได้เปิดตัวการตอบสนองฉุกเฉิน 2 ระดับ สำหรับการควบคุมอุทกภัย และการควบคุมพายุหมุนเขตร้อน สถานีพยากรณ์มหาสมุทรแห่งชาติยกระดับคำเตือนคลื่นพายุให้เป็นสีแดงในเวลาเที่ยง
หอสังเกตการณ์อุตุนิยมวิทยากลางได้ออกสัญญาณเตือนพายุหมุนเขตร้อนสีส้ม และเวลาต่อมาได้ออกสัญญาณเตือนพายุหมุนเขตร้อนสีเหลืองเมื่อวันที่ 19 กรกฎาคม สัญญาณเตือนพายุหมุนเขตร้อนสีแดงมีผลใช้บังคับ 40 ชั่วโมง วันที่ 20 กรกฎาคม หอดูดาวอุตุนิยมวิทยากลางได้ยกเลิกสัญญาณเตือนพายุหมุนเขตร้อนทั้งหมด
กวมและหมู่เกาะนอร์เทิร์นมาเรียนา
หลังจากประกาศเป็นคำเตือนพายุหมุนเขตร้อนระดับสีส้ม หน่วยงานที่ไม่จำเป็นทั้งหมดของรัฐบาลกวม ธุรกิจหลายแห่งถูกปิดตัวลง รวมทั้งตุลาการ และมหาวิทยาลัย ตามรายงานของบริการสภาพอากาศแห่งชาติ พบว่ามีฝนตกหนัก 152.4 มิลลิเมตร (6 นิ้ว) ตลอดทั้งวัน รวมทั้งน้ำท่วมบริเวณชายฝั่ง 7 ถึง 10 เมตร คาดว่าคลื่นจะเป็นอันตรายเมื่อพายุพัดผ่าน โดยเฉพาะใกล้น้ำขึ้นสูง ซึ่งคาดว่าจะประมาณ 6 โมงเช้า โรงเรียนประถมศึกษา 6 แห่ง ทั่วเกาะถูกใช้เป็นที่หลบภัย ขณะที่ผู้หญิงที่ตั้งครรภ์มานานกว่า 38 สัปดาห์ และมีความเสี่ยงสูงต้องรายงานตัวที่โรงพยาบาลกวมเมมโมเรียล ภายหลังการประกาศเป็นคำเตือนพายุหมุนเขตร้อนระดับสีแดงระหว่าง 11 กรกฎาคม ขณะที่ลมจากพายุทำลายล้างคาดว่าจะส่งผลกระทบต่อประเทศ หรือเกาะภายใน 12 ชั่วโมง ด้วยเหตุนี้ กิจกรรมกลางแจ้งทั้งหมดจึงถูกห้ามจัดจนถึงเช้าวันรุ่งขึ้น
เมื่อคำเตือนพายุหมุนเขตร้อนถูกยกเลิกหลังจากพายุโซนร้อนถูกลดระดับเป็นพายุดีเปรสชันเขตร้อน ต่อมาผู้ว่าการกวม เอ็ดดี้ บาซา คาลโว ได้เปลี่ยนคำเตือนพายุหมุนเขตร้อนสำหรับกวมเป็นคำเตือนพายุหมุนเขตร้อนตามฤดูกาล เนื่องจากไม่มีความเสียหาย หรือลมพัดทำลายที่คาดว่าจะส่งผลกระทบต่อกวมในขณะที่พายุดีเปรสชันเขตร้อนเคลื่อนผ่านเกาะโรตา ในเวลาต่อมา บริการสภาพอากาศแห่งชาติกวมตั้งข้อสังเกตว่าพายุฝนฟ้าคะนองรุนแรงได้ก่อตัวขึ้นใกล้กับศูนย์กลางของพายุขณะที่เคลื่อนตัวผ่านช่องแคบโรตา และสภาพอากาศเหนือกวมอาจเลวร้ายกว่านี้มาก
ประเทศฟิลิปปินส์
หน่วยยามฝั่งของประเทศฟิลิปปินส์ขอให้เรือเดินทางทะเลทุกลำงดการเดินทาง โฆษกอาร์มันด์ บาลิโล กล่าวว่า "หน่วยงานเตรียมพร้อมอยู่แล้วเพื่อป้องกันไม่ให้เรือเดินทะเลใด ๆ แล่นเรือในขณะที่ประเทศฟิลิปปินส์เตรียมพร้อมสำหรับพายุไต้ฝุ่นเกลนดา" กรมมหาดไทย และปกครองส่วนท้องถิ่น เอ็ดการ์ ตาเบลล์ กล่าวว่า "กรมมหาดไทย และปกครองส่วนท้องถิ่นทั้งหมดในเกาะลูซอน และวิซายัสตะวันออก เปิดใช้งานเพื่อเตรียมพร้อมสำหรับพายุไต้ฝุ่นเกลนดามีการจัดเตรียมศูนย์อพยพ และสายไฟ สะพาน และถนนได้รับการตรวจสอบแล้ว" ยังขอให้เจ้าหน้าที่ท้องถิ่นทุกคนร่วมมืออย่างเต็มที่กับพวกเขา และให้การสนับสนุนแก่ผู้อยู่อาศัย ขณะที่พายุไต้ฝุ่นใกล้ชายฝั่งประเทศฟิลิปปินส์ทั้งมวล ประเทศฟิลิปปินส์ได้รับการประกาศเป็นคำเตือนพายุหมุนเขตร้อนระดับสีแดง ภายในช่วงเช้าของวันที่ 15 กรกฎาคม มีรายงานว่ารัฐบาลได้อพยพประชาชนออกจากพื้นที่ชายฝั่งตะวันออกของประเทศ ปากาซากล่าวว่า "คาดว่าพายุอาจจะทำให้มีคลื่นสูงถึง 3 เมตร ในหมู่บ้านชายฝั่ง" อย่างไรก็ตาม ในเย็นวันนั้น ชาวบ้านอีกหลายคนอพยพออกจากบ้านเนื่องจากพายุไต้ฝุ่นรามสูรทวีความรุนแรงกว่าที่คาดการณ์ไว้มาก หัวหน้าฝ่ายป้องกันพลเรือนของเขตบีโคลกล่าวในการให้สัมภาษณ์ว่า "เรากำลังเตรียมพร้อมสำหรับสถานการณ์ที่เลวร้ายที่สุด เป็นเรื่องสำคัญที่เราต้องอพยพให้เสร็จสิ้น ผู้อยู่อาศัยประมาณ 6,000 คน ได้ย้ายไปที่ศูนย์อพยพแล้ว โดยทางการมีเป้าหมายที่จะเพิ่มศูนย์อพยพอีก 39,000 แห่ง ลี้ภัยก่อนพายุไต้ฝุ่นจะถล่ม หลายเมืองได้รับการเตือนจากคลื่นพายุตั้งแต่ 1.5 ถึง 3 เมตร
ทันทีหลังจากแผ่นดินถล่ม มีรายงานว่าชาวประมง 3 ราย ได้สูญหายไป และมีรายงานว่าชาวประมงออกไปตกปลาเมื่อวันก่อนจากจังหวัดคาตันดัวเนส ประเทศฟิลิปปินส์ และไม่สามารถหาพบเจอได้ กำแพงอาคารถล่มในเกซอนซิตีทำให้มีผู้ได้รับบาดเจ็บ 2 ราย อย่างน้อย 90 เปอร์เซ็นต์ ของผู้อยู่อาศัยทั้งหมดในเมโทรมะนิลาได้ประสบปัญหาไฟฟ้าดับอันเนื่องมาจากเสาไฟฟ้าโค่นล้ม สายไฟฟ้าขาด และไฟฟ้าดับ ของสายส่งไฟฟ้าของเนชั่นแนล กริด คอร์ปอเรชั่น ของประเทศฟิลิปปินส์ เนื่องจากพายุไต้ฝุ่นรามสูร
ประเทศจีน
ภายใต้อิทธิพลของลมแรง และฝนตกหนัก ทันใดนั้น หลังคาถล่มในเชินเจิ้นทับประชาชนที่กำบังจากฝนด้านล่างทำให้มีผู้เสียชีวิต 3 ราย และผู้ได้รับบาดเจ็บ 11 ราย ในช่วงบ่าย รัฐบาลมณฑลกวางตุ้งได้ออกโทรเลขระดับพิเศษที่ออกโดยผู้ว่าราชการจังหวัด จู เสี่ยวตาน เพื่อระดมกำลังจังหวัดเพื่อป้องกันพายุไต้ฝุ่นรามสูรอย่างเร่งด่วน ไฟฟ้าในมณฑลซูเหวินได้รับความเสียหายอย่างรุนแรง น้ำประปา ไฟฟ้าในเขตเมืองถูกขัดจังหวะ และการสื่อสารในแต่ละพื้นที่เป็นอัมพาต ต้นไม้สองข้างทางถอนรากถอนโคน เหล็กแผ่นที่ตกลงมาจากตึกสูงกระทบกับรถที่วิ่งอยู่บนถนน เที่ยวบินทั้งหมดที่สนามบินจ้านเจียงถูกยกเลิก และยานพาหนะขนส่งสาธารณะทั้งหมดก็หยุดวิ่งเช่นกัน บ้านเรือน 51,000 หลัง ถูกทำลายในมณฑลไหหลำ มีผู้เสียชีวิต 88 ราย ในประเทศจีน การสูญเสียทางเศรษฐกิจทั้งหมดคิดเป็น 44.33 พันล้านหยวนจีน (7.14 พันล้านดอลลาร์สหรัฐ)
ประเทศเวียดนาม
ทางการเวียดนามสั่งอพยพประชาชนออกจากบางส่วนของชายฝั่งทางเหนือของประเทศเวียดนามเมื่อวันที่ 18 กรกฎาคม เพื่อเตรียมพร้อมสำหรับพายุไต้ฝุ่นรามสูร ทำให้ส่งผลกระทบกับจังหวัดใกล้เคียงของไฮฟอง จังหวัดท้ายบิ่ญ และจังหวัดนามดิ่ญ เจ้าหน้าที่ของจังหวัดกว๋างนิญได้อพยพประชาชนมากกว่า 1,300 คน ไปยังที่พักพิงที่ปลอดภัย นายกรัฐมนตรี เหงียน เติ๊น สุง ให้ทางการช่วยอพยพและ "กำหนดให้เรือทุกลำอยู่ใกล้ชายฝั่ง" สั่งให้กองทัพติดตั้งกองกำลังในพื้นที่สำหรับการดำเนินการค้นหา และกู้ภัยที่เป็นไปได้ ฝนตกหนักทำให้เกิดน้ำท่วมเล็กน้อยในเขตเมืองของไฮฟอง และฮานอย ข้าราชการสั่งยกเลิก "การประชุมผู้บริหารทั้งหมด" ผู้อยู่อาศัยบริเวณชายฝั่งถูกอพยพไปยังจุดอพยพที่กำหนดที่ใกล้ที่สุด เรือทุกลำถูกสั่งห้ามไม่ให้ออกจากหมู่เกาะซีชา
ประเทศไทย
ในช่วงวันที่ 18-20 กรกฎาคม พ.ศ. 2557 ซึ่งมีการคาดการณ์ว่าพายุไต้ฝุ่นรามสูรจะเคลื่อนเข้าใกล้บริเวณมณฑลไหหลำ ประเทศจีน ก่อนจะเคลื่อนตัวเข้าสู่อ่าวตังเกี๋ย และตอนบนของประเทศเวียดนาม ประกอบกับมีมรสุมตะวันตกเฉียงใต้ในช่วงเวลาดังกล่าวด้วย ส่งผลให้หลายภูมิภาคของประเทศไทยมีฝนตกเพิ่มมากขึ้นรวมถึงมีฝนตกหนักบางพื้นที่
การถอนออกจากรายชื่อ
ชื่อ เกลนดา ก็เช่นกัน ถูกถอนชื่อออกจากรายชื่อพายุของฟิลิปปินส์โดยปากาซา หลังจากเกิดความเสียหายมากกว่า 1 ล้านดอลลาร์สหรัฐ ชื่อนี้ก็ถูกแทนที่ด้วยชื่อ การ์โด และถูกถอนออกไปอีกครั้งจากรายชื่อที่ 4 ของชื่อพายุไต้ฝุ่นเท่านั้นที่จะถูกแทนที่ด้วยชื่อ โกเมอร์
ธงชาติกรีเนดา
ธงชาติกรีเนดา ที่ใช้ในปัจจุบัน เริ่มใช้เมื่อประเทศกรีเนดาได้ประกาศเอกราชจากสหราชอาณาจักร ในวันที่ 7 กุมภาพันธ์ พ.ศ. 2517 ลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน ตอนในแบ่งเป็นสี่ส่วนตามแนวทแยงที่เรียกว่ากางเขนนักบุญแอนดรูว์ ภายในช่องซ้ายและขวาเป็นพื้นสีเขียว ช่องบนและช่องล่างเป็นพื้นสีเหลือง  ตรงกลางเป็นวงกลมสีแดงมีรูปดาวห้าแฉกสีเหลือง 1 ดวง ที่ช่องสีเขียวฝั่งซ้ายมีภายใบลูกจันทน์เทศ 1 ใบ  พื้นธงชั้นนอกเป็นขอบสีแดง ในขอบนั้นมีดาวห้าแฉกสีเหลือง 6 ดวง อยู่ด้านบน 3 ดวง ด้านล่าง 3 ดวง
ดาวสีเหลือง 6 ดวงที่ขอบธงหมายถึงเขตการปกครองทั้ง 6 เขตของกรีเนดา (ซึ่งเรียกในภาษาอังกฤษว่า parish) ดาวดวงใหญ่ที่อยู่ในวงกลมสีแดง หมายถึง เมืองเซนต์จอร์เจส ซึ่งเป็นเมืองหลวงของประเทศ ใบลูกจันทน์หมายถึงสินค้าสำคัญของกรีเนดา (ประเทศนี้ได้ชื่อว่าเป็น "หมู่เกาะเครื่องเทศ") ส่วนสีแดง เหลือง และเขียน เป็นการแสดงถึงอัตลักษณ์ความเป็นแอฟริกันของประเทศ แต่ละสีมีความหมายย่อยลงไปอีกคือ สีแดงหมายถึงความมีชีวิตชีวา สีเหลืองคือความอบอุ่นและปัญญา สีเขียวหมายถึงการเกษตร
ธงนี้ออกแบบโดยแอนโทนี่ ซี. จอร์จ ชาวเมืองซูบีส เขตเซนต์แอนดรูว์ ประเทศกรีเนดา
ห้องสมุดที่ว่างเปล่า
ห้องสมุดที่ว่างเปล่า (The Empty Library, 1995) หรือรู้จักในชื่อ บีบลิโอเทค (Bibliothek; ห้องสมุด) เป็นอนุสรณ์สาธารณะโดยประติมากรชาวอิสราอล มีชา อุลล์มัน เพื่อระลึกถึงการเผาหนังสือโดยนาซีที่มีขึ้นที่เบเบลพลัทซ์ในเบอร์ลิน เมื่อ 10 พฤษภาคม 1933 อนุสรณ์นี้ตั้งอยู่ลึกลงไปใต้ดินในจัตุรัสเบเบลพลัทซ์ ภายในเป็นตู้หนังสือว่างเปล่า เหตุการณ์การเผาหนังสือนั้นเกิดขึ้นโดยหนังสือ 20,000 เล่มเล่มจากนักเขียนที่ส่วนใหญ่เป็นชาวยิว, นักคอมมิวนิสต์, เสรีนิยม และวิจารณ์สังคม ถูกเผาโดยยุวชนนาซีต่อหน้าผู้ชมจำนวนมาก บริเวณด้านหน้าหอสมุดใหญ่ของมหาวิทยาลัย
ห้องสมุดที่ว่างเปล่า มีลักษณะเป็นห้องใต้ดินชนาด 530 x ผนังเป็นตู้หนังสือที่ว่างเปล่า และมีแผ่นกระจกปิดทับด้านบน ตัวประติมากรรมนี้ฝังอยู่ใต้ดินท่ามกลางทางเดินเท้าของจัตุรัส อนุสรณ์นี้เป็นตัวอย่างของ "รูปติดลบ" (negative form) ดังที่เจมส์ อี ยัง (James E. Young) เรียก บุ๋มลงไปในพื้นหินของบาเบลพลัทซ์เป็นหลุม การจัดวางอนุสรณ์ชิ้นนี้ให้อยู่ใต้ดินทำให้ผู้ชมต้องยื่นคอและก้มหน้าเพื่อมองเข้าไปภายในห้อง พื้นที่ภายในห้องมีติดตั้งเครื่องปรับอากาศเพื่อให้ไม่เกิดไอน้ำเกาะกระจก และภายในห้องเปิดไฟสว่างอยู่ตลอดเวลา ซึ่งเห็นชัดเป็นพิเศษในยามค่ำคืน
ในวโรกาสครบรอบ 60 ปีของเหตุการณ์การเผาหนังสือที่เบเบลพลัทซ์ ในปี 1993 คณะกรรมาธิการสิ่งก่อสร้างและบ้านเรือนเบอร์ลิน (Berlin Senat for Building and Housing) ได้ส่งคำเชิญไปยังศิลปินสามสิบคนเข้าร่วมการแข่งขันออกแบบอนุสรณ์ โดยผลงานของศิลปินชาวอิสราเอล มีชา อูลล์มัน ได้รับเลือก โดยศิลปินเสนอให้ขุดลงไปในเบเบลพลัทซ์เพื่อสร้าง "หลุมว่างเปล่า" อนุสรณ์เปิดเมื่อ 20 พฤษภาคม 1995
หลายปีหลังเปิดอนุสรณ์ได้มีการติดตั้งแผ่นป้ายทองสัมฤทธิ์ห่างไปไม่กี่ฟุต ซึ่งระบุเนื้อความจากบทละคร Almansor (1820) ผลงานประพันธ์ของนักเขียนชาวยยิวเยอรมัน ไฮน์ริช ไฮเนอ แปลได้ว่า "มันเป็นบทนำแน่นอน[ว่า]เมื่อใดที่พวกเขาเผาหนังสือ ท้ายที่สุดมนุษย์ก็จะถูกเผาเช่นกัน" หนังสือของไฮเนอถูกนาซีขึ้นบัญชีดำ และเป็นไปได้ว่าถูกนำมาเผาที่จัตุรัสนี้เช่นกัน
เนลสัน เดียปปา
เนลสัน เดียบปา หรือ เนลสัน เดียบปา-เกเรนา (Nelson Dieppa) นักมวยสากลชาวปวยร์โตรีโก เกิดเมื่อ 25 กุมภาพันธ์ พ.ศ. 2514 สถิติการชก 33 ครั้ง ชนะ 25 (น็อค 14) เสมอ 2 แพ้ 5
ฤดูพายุไต้ฝุ่นแปซิฟิก พ.ศ. 2512
'''ฤดูพายุไต้ฝุ่นแปซิฟิก พ.ศ. 2512''' (ค.ศ. 1969) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2512
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
โดยปีนี้เป็นปีหนึ่งในสามที่มีการบันทึกไว้ว่ามีพายุน้อยที่สุด
พายุ
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 34 ลูก ในจำนวนนี้มี 23 ลูกทวีกำลังเป็นพายุโซนร้อน และในจำนวนนี้ 13 ลูกทวีกำลังเป็นพายุใต้ฝุ่น และในจำนวนนี้ 2 ลูกมีความรุนแรงเป็นถึงพายุซูเปอร์ไต้ฝุ่น
รายชื่อพายุในปี พ.ศ. 2512
รายชื่อของแอ่งมหาสมุทรแปซิฟิกตะวันตก ซึ่งตั้งโดยศูนย์ร่วมการเตือนภัยไต้ฝุ่น โดยพายุลูกแรกชื่อฟิลลิส และชื่อสุดท้ายคือมารี
ประเทศลักเซมเบิร์กในโอลิมปิกเยาวชนฤดูร้อน 2014
ประเทศลักเซมเบิร์ก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติลักเซมเบิร์กเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศลักเซมเบิร์กไม่ได้รับเหรียญรางวัล
กรีฑา
ผลการแข่งขันดังนี้ :
ยูโด
ผลการแข่งขันดังนี้ :
โรคดิสโซสิเอทีฟ
โรคดิสโซสิเอทีฟ (dissociative disorders ) เป็นภาวะที่ความทรงจำ สติสัมปชัญญะ ความรู้ตัว เอกลักษณ์ และ/หรือการรับรู้สภาพแวดล้อมของผู้ป่วยเสียไปหรือถูกรบกวน สมมติฐานบอกว่าอาการนี้เป็นผลจากการประสานงานกันของการทำงานดังกล่าวสูญเสียตั้งแต่หนึ่งอย่างขึ้นไป
จากเกณฑ์การวินิจฉัยโรคทางจิตเวช Diagnostic and Statistical Manual of Mental Disorders ฉบับปรับปรุงครั้งที่ 4 (DSM IV) มีโรคในกลุ่มนี้ได้แก่
ลมค้า
ลมค้า (trade wind หรือ easterlies) เป็นลมประจำปีที่พัดจากทิศตะวันออกไปทางทิศตะวันตก เป็นลมที่พัดอยู่ทั่วไปในบริเวณศูนย์สูตรของโลก (ระหว่างละติจูด 30° เหนือ ถึง 30° ใต้) ลมค้าจะพัดจากทิศตะวันออกเฉียงเหนือในซีกโลกเหนือ และพัดจากทิศตะวันออกเฉียงใต้ในซีกโลกใต้ พัดแรงขึ้นในระหว่างฤดูหนาวและเมื่อความผันแปรของระบบอากาศในอาร์กติกอยู่ใน "วอร์มเฟส" (warm phase) ลมค้าเป็นลมที่ถูกใช้โดยกัปตันของเรือกำปั่น (Sailing ship) ในการล่องข้ามมหาสมุทรเป็นเวลานานหลายศตวรรษ และทำให้มีการขยายอาณานิคมเข้าสู่ทวีปอเมริกา และกลายมาเป็นเส้นทางการค้าที่ถูกจัดขึ้นในมหาสมุทรแอตแลนติกและมหาสมุทรแปซิฟิก
ในทางอุตุนิยมวิทยา ลมค้าทำหน้าที่เป็นตัวควบคุมการพัดสำหรับพายุหมุนเขตร้อนที่ก่อตัวขึ้นในมหาสมุทรแอตแลนติก มหาสมุทรแปซิฟิก และมหาสมุทรอินเดียใต้ ทำให้พายุเหล่านี้พัดขึ้นฝั่งในทวีปอเมริกาเหนือ ภูมิภาคเอเชียตะวันออกเฉียงใต้ เกาะมาดากัสการ์ และด้านตะวันออกของทวีปแอฟริกา ลมค้ายังลำเลียงฝุ่นทวีปแอฟริกาไปทางตะวันตก ข้ามมหาสมุทรแอแลนติกเข้าสู่ทะเลแคริบเบียนและบริเวณตะวันออกเฉียงใต้ของอเมริกาเหนือด้วย เมฆคิวมูลัสตื้น (Shallow cumulus clouds) จะเห็นได้อยู่ภายในขอบเขตของลมค้า และจะมีการเจริญสูงขึ้นโดยความผกผันของลมค้า ซึ่งเกิดจากการตกลงของอากาศในชั้นที่สูงขึ้นไปภายในสันกึ่งเขตร้อน ยิ่งลมค้ามีกำลังอ่อนลง ก็จะยิ่งสามารถคาดหวังปริมาณน้ำฝนที่มากขึ้นในพื้นที่ใกล้กันได้
ประวัติศาสตร์
คำว่า trade winds มีที่มาจากคำในภาษาอังกฤษสมัยกลางช่วงต้นศตวรรษที่สิบสี่ โดยคำว่า "trade" มีความหมายว่า "เส้นทาง" (path) หรือ "ลู่ทาง" (track) ชาวโปรตุเกสตระหนักถึงความสำคัญของลมค้านี้มานานแล้ว (Volta do mar ในภาษาโปรตุเกสหมายถึง "การย้อนกลับแห่งทะเล" และ "การย้อนกลับจากทะเล") ซึ่งชาวโปรตุเกสใช้ลมนี้ในการนำทางทั้งในมหาสมุทรแอตแลนติกเหนือและใต้มาตั้งแต่ช่วงต้นศตวรรษที่ 15 จากทางตะวันตกของทวีปแอฟริกา ชาวโปรตุเกสล่องเรือออกจากทวีปแอฟริกา โดยล่องไปทางทิศตะวันตกและตะวันตกเฉียงเหนือ และสามารถเลี้ยวไปทางตะวันออกเฉียงเหนือ ไปยังบริเวณรอบหมู่เกาะอะโซร์ส และจากนั้นจึงกลับเข้าสู่ทางตะวันออกของแผ่นดินยุโรปอีกครั้ง ชาวโปรตุเกสยังรู้อีกว่าการจะเดินทางไปยังทวีปแอฟริกาใต้นั้น จะต้องล่องเรือออกไปไกลในมหาสมุทร โดยมุ่งหน้าไปยังบราซิลและที่ประมาณ 30 องศาใต้จึงไปทางตะวันออกอีกครั้ง (ที่เป็นเช่นนี้ เนื่องจากการไปยังชายฝั่งแอฟริกาใต้นั้นหมายถึงการล่องเรือทวนลมในซีกโลกใต้) ในมหาสมุทรแปซิฟิก มีการหมุนเวียนลมอย่างเต็มที่ ประกอบด้วย ทั้งลมค้าที่พัดจากทิศตะวันออก และลมละติจูดสูงที่พัดจากทิศตะวันตก โดยชาวยุโรปไม่รู้จักลมในมหาสมุทรแปซิฟิกนี้จนกระทั่งการเดินทางของอันเดรส เด อูร์ดาเนตาในปี ค.ศ. 1565
กัปตันของเรือกำปั่นนั้นได้มองหาเส้นทางที่คาดว่าจะมีลมพัดไปในทิศทางที่ต้องการเดินทางได้ จนในระหว่างยุคแห่งการล่องเรือ รูปแบบของลมประจำปีทำให้จุดต่าง ๆ ของโลกนั้นมีการเข้าถึงได้ง่ายและยากต่างกันไป และส่งผลโดยตรงต่อการสร้างอาณาจักรของยุโรป และส่งผลมาจนถึงภูมิศาสตร์การเมืองในปัจจุบัน
ในช่วงศตวรรษที่ 18 ความสำคัญของลมค้าต่อเรือเดินสมุทรของอังกฤษในการใช้ข้ามมหาสมุทรแอตแลนติก ทำให้มีการระบุความหมายของคำว่า "trade" เสียใหม่ทั้งในประชาชนทั่วไปและหมู่นักนิรุกติศาสตร์ ว่า "การค้า (กับต่างประเทศ)" ((foreign) commerce) ระหว่าง ค.ศ. 1847–1849 แมตทิว ฟอนเทน มอรี นักสมุทรศาสตร์และนักทำแผนที่ชาวอังกฤษ ได้รวบรวมข้อมูลต่าง ๆ เพื่อจัดทำแผนที่กระแสน้ำและกระแสลมของมหาสมุทรทั่วโลก
สาเหตุ
ในฐานะที่เป็นส่วนหนึ่งของเซลล์แฮดลีย์ อากาศพื้นผิวจึงไหลไปทางเส้นศูนย์สูตร ขณะที่การไหลสูงขึ้นไป (flow aloft) นั้นไหลไปทางขั้วโลก โดยมีบริเวณความกดอากาศต่ำที่มีลมสงบและแปรปรวนน้อยอยู่ใกล้กับเส้นศูนย์สูตรที่รู้จักกันในชื่อ โดลดรัม (doldrum), ร่องใกล้เส้นศูนย์สูตร , หน้าปะทะในเขตร้อน หรือ ร่องความกดอากาศต่ำ เมื่อตั้งอยู่ภายในเขตมรสุม เขตของความกดอากาศต่ำและการลู่เข้าของลมนี้ยังถูกเรียกว่า ร่องมรสุม อีกด้วย ที่ประมาณ 30 องศาในทั้งสองซีกโลก อากาศจะเริ่มตกลงสู่พื้นผิวโลกในแถบความกดอากาศสูงกึ่งเขตร้อน (subtropical high-pressure belts) เรียกว่า สันกึ่งเขตร้อน (subtropical ridges) การจมตัวของอากาศจะสัมพัทธ์กับความแห้ง เนื่องจากเมื่ออากาศตกลง อุณหภูมิจะสูงขึ้น แต่ความชื้นจะยังคงไม่เปลี่ยนแปลง ซึ่งจะลดความชื้นสัมพัทธ์ของมวลอากาศลง อากาศอบอุ่นและแห้งนี้ เรียกว่า มวลอากาศสูงกว่า (superior air mass) และมักจะอยู่เหนือมวลอากาศเขตร้อนของทะเล (อบอุ่นและชื้น) การเพิ่มของอุณหภูมิที่ความสูงนั้นเรียกว่า การผกผันของอุณหภูมิ ดังนั้นหากเกิดขึ้นในเขตลมค้า จะเรียกว่า การผกผันของลมค้า (trade wind inversion)
อากาศพื้นผิวที่ไหลจากแถบความกดอากาศสูงกึ่งเขตร้อนเหล่านี้ไปยังเส้นศูนย์สูตร จะถูกเบนไปทางทิศตะวันตกในทั้งสองซีกโลกจากผลกระทบของแรงคอริออลิส ลมเหล่านี้จะพัดจากทิศตะวันออกเฉียงเหนือในซีกโลกเหนือ และจากทิศตะวันออกเฉียงใต้ในซีกโลกใต้ และเนื่องจากลมจะได้รับการตั้งชื่อตามทิศทางที่มันพัด ลมเหล่านี้ในซีกโลกเหนือจึงถูกเรียกว่า ลมค้าตะวันออกเฉียงเหนือ (northeasterly trade winds) และในซีกโลกใต้เรียกว่า ลมค้าตะวันออกเฉียงใต้ (southeasterly trade winds) โดยลมค้าในทั้งสองซีกโลกจะมาพบกันที่ร่องความกดอากาศต่ำ
ขณะที่ลมค้าพัดผ่านเขตร้อน มวลอากาศจะร้อนขึ้นในละติจูดที่ต่ำลง เนื่องจากการมีแสงแดดส่องโดยตรง ลมค้าที่พัดอยู่บนบก (แผ่นดินใหญ่) จะแห้งและร้อนกว่าลมค้าที่พัดอยู่ในมหาสมุทร และลมที่พัดไปทางเหนือบนขอบตะวันตกของสันกึ่งเขตร้อน มวลอากาศเหนือทะเลเขตร้อนในบางครั้งถูกเรียกว่าเป็นมวลอากาศค้า (trade air masses) ด้วย ภูมิภาคเดียวของโลกที่ไม่มีลมค้าคือในมหาสมุทรอินเดียเหนือ
ผลกระทบกับลมฟ้าอากาศ
เมฆซึ่งก่อตัวเหนือภูมิภาคที่อยู่ภายในลมค้า โดยทั่วไปแล้วจะประกอบด้วยเมฆคิวมูลัสความสูงไม่เกิน 4 กิโลเมตร (13,000 ฟุต) ส่วนยอดที่สูงขึ้นเกิดจากความผกผันของลมค้า ลมค้ามีจุดเริ่มต้นมาจากทิศทางของขั้วโลก (ทิศตะวันออกเฉียงเหนือในซีกโลกเหนือ และทิศตะวันออกเฉียงใต้ในซีกโลกใต้) ในช่วงฤดูหนาว และมีกำลังแรงในช่วงฤดูหนาวมากกว่าฤดูร้อน ตัวอย่างเช่น ฤดูลมแรงของประเทศกายอานา ซึ่งเป็นประเทศที่อยู่ในละติจูดต่ำในทวีปอเมริกาใต้ จะเกิดขึ้นในช่วงเดือนมกราคมถึงเมษายน เมื่อเฟสของความผิดปกติของอากาศในอาร์กติก (AO) เป็น "warm phase" ลมค้าในเขตร้อนจะมีกำลังแรงขึ้น ขณะที่ "cold phase" ของ AO จะทำให้ลมค้ามีกำลังอ่อนลง ทำให้มีพื้นที่ฝนตกมากขึ้นอย่างกว้างขวางบนแผ่นดินที่อยู่ภายในเขตร้อน เช่น อเมริกากลาง
ในช่วงกลางฤดูร้อนของซีกโลกเหนือ (เดือนกรกฎาคม) ลมค้าที่เคลื่อนตัวไปทางทิศตะวันตกทางใต้ของสันกึ่งเขตร้อนที่เคลื่อนตัวไปทางเหนือจากทะเลแคริบเบียนเข้าสู่ด้านตะวันออกเฉียงใต้ของทวีปอเมริกาเหนือ (รัฐฟลอริดาและชายฝั่งด้านอ่าว) เมื่อฝุ่นจากทะเลทรายสะฮาราที่เคลื่อนที่อยู่เข้าใกล้กับทางใต้รอบนอกของสันบนแผ่นดิน จะทำให้ฝนไม่ตกและท้องฟ้าจะเปลี่ยนสีจากสีน้ำเงินเป็นสีขาว ทำให้สีของดวงอาทิตย์ขณะตกเป็นสีแดง ลักษณะแบบนี้ส่งผลเสียต่อคุณภาพอากาศ เนื่องจากมีการเพิ่มจำนวนขึ้นของอนุภาคในอากาศ แม้ว่าภาคตะวันออกของสหรัฐในทวีปอเมริกาเหนือจะมีอากาศที่บริสุทธิ์บ้าง แต่ฝุ่นจากแอฟริกาส่วนมากจะส่งผลกระทบกับรัฐฟลอริดา นับแต่ปี ค.ศ. 1970 การระบาดของฝุ่นละอองนั้นรุนแรงขึ้นเนื่องจากช่วงแห้งแล้งในแอฟริกา
ลมค้าเป็นลมที่พัดออกจากบริเวณความกดอากาศสูงกึ่งโซนร้อนไปยังบริเวณความกดอากาศต่ำที่เส้นศูนย์สูตร ในซีกโลกเหนือจะพัดมาจากทิศตะวันออกเฉียงเหนือ ส่วนในซีกโลกใต้จะพัดมาจากทิศตะวันออกเฉียงใต้ ความเร็วประมาณ 16-24 กิโลเมตร/ชั่วโมง เนื่องจากลมค้านี้พัดสม่ำเสมอ มีกำลังแรงปานกลาง และมีทิศทางที่แน่นอน จึงมีประโยชน์ต่อการเดินเรือเป็นอย่างมาก ลมค้าตะวันออกเฉียงใต้ช่วยพัดพากระแสน้ำอุ่นจากฝั่งแปซิฟิกตะวันออกไปยังฝั่งแปซิฟิกตะวันตก ทำให้บริเวณฝั่งตะวันตก (อินโดนีเซีย, ออสเตรเลีย) มีความชุ่มชื้นและฝนตกชุก ในขณะที่ฝั่งตะวันออก (เปรู, ชิลี) ทำให้มีสัตว์น้ำอุดมสมบูรณ์
รายชื่อประเทศเรียงตามการบริโภคนมต่อหัว
ด้านล่างนี้เป็น รายชื่อประเทศเรียงตามการบริโภคนมต่อหัว ซึ่งเป็นข้อมูลเมื่อปี ค.ศ. 2007
องค์การบริหารส่วนตำบลบ้านกลับ
องค์การบริหารส่วนตำบลบ้านกลับ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลบ้านกลับและตำบลบ้านโปร่ง ในอำเภอหนองโดน จังหวัดสระบุรี ใน พ.ศ. 2564 เขตองค์การบริหารส่วนตำบลมีประชากรทั้งหมด 5,913 คน โดยแบ่งเป็นประชากรในตำบลบ้านกลับ 4,322 คน และในตำบลบ้านโปร่ง 1,591 คน
สะพานโอเบอร์เบาม์
สะพานโอเบอร์เบาม์ (Oberbaumbrücke) เป็นสะพานสองชั้นข้ามแม่น้ำซเปรในเบอร์ลิน ประเทศเยอรมนี และเป็นหนึ่งในจุดหมุดหมายของนครเบอร์ลิน สะพานเชื่อมต่อพื้นที่ฟรีดริชไชน์ กับ คร็อยซ์แบร์ก ทั้งสองเป็นอดีตเขตที่เคยถูกแยกขาดจากกันด้วยกำแพงเบอร์ลิน สะพานจึงกลายมาเป็นสัญลักษณ์หนึ่งของการรวมนครเบอร์ลิน ชั้นล่างของสะพานเป็นทางเดินเท้าและทางเดินรถซึ่งเชื่อมต่อโอเบอร์เบาม์สตรัสทางใต้ของแม่น้ำ เข้ากับวาร์เชาเออร์สตรัสทางเหนือ ส่วนชั้นบนของสะพานเป็นทางรถไฟของอู-บาห์น สาย U1 และ U3 ระหว่างสถานีชเลซีสเชิสทอร์ กับ วาร์เชาเออร์สตรัส
สะพานสร้างขึ้นแทนที่สะพานไม้เดิม และเปิดในปี 1896 หลังก่อสร้างนานสองปี ไม่นานก่อนที่จะเริ่มมหกรรมการค้าเบอร์ลินในปีนั้น เจ้าหน้าที่รัฐและสถาปนิก อ็อตโต ซทาห์น (1859–1930) ออกแบบสะพานนี้โดยใช้รูปแบบกอธิกอิฐแบบเยอรมนีเหนือ ตกแต่งด้วยองค์ประกอบทางสถาปัตยกรรมต่าง ๆ ดังที่พบได้ในประตูและกำแพงเมืองโบราณ หอคอยทั้งสองของสะพานได้รับแรงบันดาลใจมาจากหอประตูกลาง (มิทเทิลทอร์ทวร์ม; Mitteltorturm) ในเมืองเพรนซเลา ในทางเหนือของบรันเดินบวร์ก เพื่อเป็นเมือนสัญลักษณะของประตูสู่แม่น้ำในเบอร์ลิน
องค์การบริหารส่วนตำบลบ้านกลับ
องค์การบริหารส่วนตำบลบ้านกลับเดิมได้รับการจัดตั้งเป็นสภาตำบลบ้านกลับใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเมื่อ พ.ศ. 2539 ในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบ้านโปร่งรวมเข้ากับพื้นที่องค์การบริหารส่วนตำบลบ้านกลับ ทำให้เขตองค์การบริหารส่วนตำบลบ้านกลับครอบคลุมพื้นที่ตำบลบ้านกลับและตำบลบ้านโปร่งทั้งตำบล
ฉัททันตหัตถี
ฉัททันตหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีขาวเหมือนสีเงิน มีงาขาวสว่างเหมือนสีทอง มีหาง เท้า และสันหลังสีแดง  ฉัททันตหัตถี คือหนึ่งในประติมากรรมของสัตว์หิมพานต์ที่สร้างขึ้นมาพื่อประดับตกแต่งอยู่ทางด้านทิศเหนือของพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ตระกูล
ฉัททันตหัตถีเป็นหนึ่งในช้างตระกูลพรหมพงศ์ 10 หมู่ ที่พระพรหมได้สร้างขึ้น ประกอบด้วย ฉัททันตหัตถี อุโบสถหัตถี เหมหัตถี มงคลหัตถี คันธหัตถี ปิงคัลหัตถี ดามพหัตถี บัณฑรหัตถี คังไคยหัตถี และกาลวกหัตถี
ข้อมูลจากพระไตรปิฎก
ฉัททันต์ คำนี้มีคำแปลตามรากศัพท์ว่า ฟันทั้ง๖ ตระกูลฉัททันต์จึงเป็นช้างที่มีทั้งสิ้น ๖ งา จากมิลินทปัญหา ระบุว่า มีการกล่าวถึงพญาช้างโพธิสัตว์ทั้งสิ้น ๓ พระชาติ อันปรากฏอย่ในหมวดชาดกหลักๆ ๓ เรื่อง ได้แก่ สีลวนาคชาดก กาสาวชาดก ฉัททันตชาดก และยังปรากฏอยู่ในพระไตรปิฎกหมวดอื่นๆอีกประปราย
พญาช้างฉัททันต์ ประกอบด้วยลักษณะต่างๆ ได้แก่ สีกายเผือกผ่องดั่งเงินยวง ปากมีสีแดงเหมือนผ้ากัมพล เท้าทั้ง ๔ มีสีแดงดุจน้ำครั่ง นัยน์ตาทั้งคู่ดุจแก้วมณี พญาช้างฉัททันต์มีส่วนสูง ๘๘ ศอก ยาว ๑๒๐ ศอก งวงมีลักษณะคล้ายกับพวงเงินยาวได้ ๕๘ ศอก ส่วนงานั้นวัดโดยรอบได้ ๑๕ ศอก ส่วนยาว ๓๐ ศอก มีทั้งสิ้น ๖ งา งาทั้งหมดส่องรัศมีดุจสีทอง(สุวณฺณราชีหิ)
ลักษณะพิเศษ
ฉัททันตหัตถีถือเป็นพญาช้าง เพราะมีกำลังสูงสุดเหาะไปในอากาศได้รวดเร็วมาก โดยเดินทางรอบจักรวาล ออกจากพระราชวังแต่เวลาพอรุ่ง พอพระอาทิตย์ขึ้นก็กลับมาถึงวัง
อ้างอิง
อรรถกถา ฉัททันตชาดก
อรรถกถา สีลวนาคชาดก
อรรถกถา กาสาวชาดก
มิลืนทปัญหา ฉัททันตโชติปาลอารัพภปัญหา ที่ ๕
ฮวาซ็อง (จังหวัดคย็องกี)
ฮวาซ็อง เป็นเมืองในจังหวัดคย็องกี ,ประเทศเกาหลีใต้ เป็นเมืองที่มีพื้นที่เพาะปลูกมากกว่าเมืองหรืออำเภอใดๆในจังหวัดคย็องกี รถไฟใต้ดินโซล สาย 1ผ่านเมืองฮวาซ็องที่สถานีบย็องจ็อม
ภูมิอากาศ
เมืองฮวาซ็องตั้งอยู่ทางภาคตะวันตกของคาบสมุทรเกาหลี ในฤดูหนาวมีอุณหภูมิต่ำโดยเฉพาะบริเวณพื้นที่ติดกับบริเวณอ่าวเนื่องมาจากตั้งอยู่บริเวณพื้นที่ราบต่ำและใกล้กับทะเลเหลือง (ทะเลตะวันตก) บริเวณที่มีน้ำไม่ลึก และโดยเฉพาะลมไซบีเรียพัดโดยตรงเข้าสู่พื้นที่ราบทางทิศตะวันตกของคาบสมุทรเกาหลี ทำให้บริเวณเหล่านี้ในหลายพื้นที่มีอากศหนาวเย็นกว่าพื้นที่อื่นๆ
ประชากร
เมืองฮวาซ็องมีประชากรทั้งหมด 535,021 คน มีผู้อยู่อาศัยประมาณ 186,966 หลังคาเรือน โดยมีชาวต่างชาติอากาศอยู่ประมาณ 5% มีประชากรประมาณ 2.8 คนต่อ 1 หลังคาเรือน พื้นที่เกือบทุกส่วนของเมืองจะมีประชากรชายมากกว่าประชากรหญิงยกเว้นในแขวงบย็องจ็อม 2, แขวงดงทัน 2 และแขวงดงทัน 3
ยูนิเวอร์แซลสตูดิโอส์
ในวันที่ 27 พฤศจิกายน พ.ศ. 2550 เมืองนี้ได้ถูกเลือกให้เป็นที่ตั้งของยูนิเวอร์แซลสตูดิโอส์เกาหลีใต้ มีกำหนดที่จะเปิดดำเนินการในปี พ.ศ. 2559 ซึ่งจะกลายเป็นสวนสนุกยูนิเวอร์แซลสตูดิโอส์ที่ใหญ่ที่สุดในโลก ซึ่งใหญ่กว่ายูนิเวอร์แซลสตูดิโอส์อีก 4 แห่งรวมกัน ด้วยเงินลงทุนสร้างสวนสนุกกว่า $3.1 พันล้านดอลลาร์สหรัฐ คาดว่าจะทำให้เกิดการสร้างงานกว่า 58,000 ตำแหน่ง
ผลิตภัณฑ์ท้องถิ่น
ผลิตภัณฑ์พิเศษส่วนใหญ่ที่ขายในเมืองฮวาซ็องมีลักษณะเฉพาะตัวที่แตกต่างจากพื้นที่อื่นของจังหวัดคย็องกี โดยเฉพาะผลิตภัณฑ์ที่เริ่มมีอย่างเพิ่มขึ้นตจากน้ำผึ้งไปจนถึงสมุนไพร ยิ่งไปกว่านั้นผลิตภัณฑ์จากนมและเนื้อก็ถือว่าเป็นผลิตภัณฑ์ที่มีชื่อเสียงของท้องถิ่น และฮันกวา ขนมที่มีชื่อเสียงมีให้เลือกซื้อมากมายโดยบริษัทท้องถิ่นที่มีความเชี่ยวชาญในการทำ
ภูเขาไฟลาไค
ภูเขาไฟลาไค (Lakagígar) เป็นภูเขาไฟที่ปะทุตามรอยแยกที่ตั้งอยู่ระหว่างธารน้ำแข็งวาตนาเยอคูตล์และมิร์ตาลส์โจคุลล์ในพื้นที่รอยแยกที่แยกจากทิศตะวันตกเฉียงใต้ไปทางทิศตะวันออกเฉียงเหนือไม่ไกลจากหุบผาชันเอนเกียวและหมู่บ้านเล็ก ๆ แห่งหนึงในเคิร์กยูแบยาร์กลุสทุสร์ในภาคใต้ของไอซ์แลนด์ ช่องของภูเขาไฟกว้างเพียงไม่กี่เมตรแต่ยาวหลายกิโลเมตร ลาไคเป็นชื่อของภูเขาธรรมดาที่ไม่ปะทุบนภูเขาแต่จะปะทุตามรอยแยกด้านข้างของมัน ภูเขาไฟลาไค เป็นส่วนหนึ่งของระบบภูเขาไฟกริมสวอทน์และธอห์ดอร์ฮีร์นะ
ไอซูจิ
ในภาษาญี่ปุ่น ไอซูจิ ( หรือ あいづち) คือคำอุทานระหว่างการสนทนาที่บ่งชี้ว่าผู้ฟังกำลังให้ความสนใจหรือเป็นส่วนหนึ่งของบทสนทนาใดบทหนึ่ง ในศัพท์ภาษาศาสตร์ คำอุทานนี้เป็นหนึ่งในรูปของข้อความเฉพาะทางภาษา (phatic expression)
จตุรมิตรสามัคคี ครั้งที่ 28
การแข่งขันฟุตบอลจตุรมิตรสามัคคี ครั้งที่ 28 เป็นการแข่งขันฟุตบอลประเพณี มีโรงเรียนสวนกุหลาบวิทยาลัย โรงเรียนเทพศิรินทร์ โรงเรียนอัสสัมชัญและโรงเรียนกรุงเทพคริสเตียนวิทยาลัยที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2560 ที่สนามศุภชลาศัย ในสนามกีฬาแห่งชาติ
ไอซูจิ
ไอซูจิที่มักพบเห็นได้ทั่วไป เช่น ไฮ (はい, hai), เอ (ええ, ee), อึน (うん, un), โซเดซุเนะ (そうですね, sō desu ne, "อย่างนี้นี่เอง"), โซเดซุกะ (そうですか, sō desu ka, "เป็นเช่นนั้นหรือ") หรือ นารูโฮโดะ (なるほど, naruhodo) บางครั้งอาจมีการพยักหน้าร่วมด้วย